作者:湯舜民
標題:梁州・核老聃千言道德，問安期萬劫榮枯。常則怕白雲引入青山去。包含
內容:丹篆，簸弄明珠。逍遙巾幘，懶散襟裾。雖不曾指南陽賣卻茅廬，少不得傍東湖苫個屠蘇。菊花枕滿頭香霧氤氳，梅花帳滿鼻香風馥郁，蘆花被滿身香雪模糊。淡然，自足。可知道黃金不賣長門賦。將千畝渭川竹，寫作江南煙雨圖，暢不塵俗。